UNIONIN YLEISEN TUOMIOISTUIMEN TUOMIO

(muutoksenhakujaosto)

13 päivänä lokakuuta 2015

Euroopan komissio

vastaan

Giorgio Cocchi

ja

Nicola Falcione

”Muutoksenhaku — Vastavalitus — Henkilöstö — Virkamiehet — Eläkkeet — Kansallisten eläkeoikeuksien siirtäminen — Palvelusvuosien hyvittämisestä tehdyt ehdotukset — Toimi, joka ei ole henkilölle vastainen — Ensimmäisessä oikeusasteessa nostetun kanteen tutkimatta jättäminen — Henkilöstösääntöjen liitteessä VIII olevan 11 artiklan 2 kohta”

Aihe:

Valitus, jossa vaaditaan Euroopan unionin virkamiestuomioistuimen (ensimmäinen jaosto) 11.12.2012 antaman tuomion Cocchi ja Falcione v. komissio (F‑122/10, Kok. H., EU:F:2012:180) kumoamista.

Ratkaisu:

Euroopan unionin virkamiestuomioistuimen 11.12.2012 antama tuomio Cocchi ja Falcione v. komissio (F-122/10) kumotaan siltä osin kuin siinä otetaan tutkittavaksi Euroopan komission 12. ja 23.2.2010 Nicola Falcionelle ja Giorgio Gocchille osoitettuja toimia (jotka on luokiteltu kyseisessä tuomiossa ”päätöksiksi”) koskevat kumoamisvaatimukset ja todetaan ne siltä osin perustelluiksi kuin näillä toimilla on peruutettu Falcionelle ja Cocchille tehdyt ehdotukset, joissa on esitetty heidän eläkeoikeuksiensa mahdollisen siirtämisen vaikutus eläkkeeseen oikeuttavien lisäpalvelusvuosien tulokseen. Vastavalitus hylätään. Cocchin ja Falcionen virkamiestuomioistuimessa asiassa F-122/10 nostama kanne hylätään siltä osin siinä on vaadittu kumottaviksi komission 12. ja 23.2.2010 Falcionelle ja Gocchille osoittamat toimet siltä osin kuin näillä toimilla on peruutettu Falcionelle ja Cocchille tehdyt ehdotukset, joissa oli esitetty heidän eläkeoikeuksiensa mahdollisen siirtämisen vaikutus eläkkeeseen oikeuttavien lisäpalvelusvuosien tulokseen. Cocchi ja Falcione vastaavat omista oikeudenkäyntikuluistaan tässä oikeusasteessa, ja heidät velvoitetaan korvaamaan komissiolle vastavalituksesta aiheutuneet oikeudenkäyntikulut. Komissio vastaa valitukseen liittyvistä omista oikeudenkäyntikuluistaan. Cocchi ja Falcione sekä komissio vastaavat ensimmäisessä oikeusasteessa käytyyn menettelyyn liittyvistä omista oikeudenkäyntikuluistaan.

Tiivistelmä

Henkilöstökanne — Virkamiehelle vastainen toimi — Käsite — Ehdotus palvelusvuosien hyvittämisestä ennen unionin palvelukseen tuloa saavutettujen eläkeoikeuksien siirtämiseksi unionin järjestelmään ei kuulu käsitteeseen — Saavutettuja eläkeoikeuksia vastaavan pääoman siirron jälkeen tehty päätös palvelusvuosien hyväksymisestä kuuluu käsitteeseen (Henkilöstösääntöjen 91 artiklan 1 kohta ja liitteessä VIII olevan 11 artiklan 2 kohta) Henkilöstökanne — Unionin tuomioistuinten toimivalta — Neuvoa-antava lausunto — Toimivallan ulkopuolelle jääminen (SEUT 270 artikla; henkilöstösääntöjen 91 artiklan 1 kohta) Virkamiehet — Eläkkeet — Ennen unionin palvelukseen tuloa saavutetut eläkeoikeudet — Siirto unionin järjestelmään — Henkilölle annettu mahdollisuus siirtää saavutetut eläkeoikeudet — Ehdotus palvelusvuosien hyvittämisestä ei ole virkamiehelle vastainen toimi — Vaikutuksettomuus (Henkilöstösääntöjen liitteessä VIII olevan 11 artiklan 2 kohta) Henkilöstökanne — Virkamiehelle vastainen toimi — Käsite — Ehdotus unionin järjestelmään siirrettyjä saavutettuja eläkeoikeuksia vastaavan pääoman osan maksamisesta ei kuulu käsitteeseen (Henkilöstösääntöjen 91 artiklan 1 kohta ja liitteessä VIII olevan 11 artiklan 2 kohta)